Toyota Supra

Toyota Supra on Toyota Motor Corporationi sportauto. Autot toodeti aastatel 1978–2002 nelja põlvkonna jagu. 2019. aasta mais taaskäivitati Supra müük ja jätkati viienda põlvkonnaga. Supra algas Toyota Celicast. Esimesed kaks generatsiooni põhinesid Celica mudelil. Seetõttu oli ka auto algne nimi Celica Supra (Jaapanis Celica XX). Auto esimesed neli põlvkonda toodeti Jaapanis ja kõige uuem ehk viies pannakse kokku Austrias. Esimene Supra oli mõeldud selleks, et teha Celica mudelist pikem, laiem ja kiirem versioon. Seega oli Supra võrreldes Celicaga pikem. Supral suurendati mootoriruumi, et asendada neljasilindriline mootor kuuesilindrilisega. Toyota hakkas Suprat tootma, et tuua turule konkurent tol ajal populaarsele Datsun/Nissan 280Z-le. Järgnevas tabelis on toodud Supra esimese generatsiooni jõuülekanded. Teise generatsiooni puhul muudeti märkimisväärselt Supra ja Celica välimust ja tekkis suurem erinevus nende kahe mudeli vahel. Suurim vahe seisnes selles, et Supral olid kokku klapitavad esituled. Lisaks pandi Suprale sõltumatu tagavedrustus. A60 Suprat saatis edu ka spordis. 1983–1985 sõideti tollase Celica Supraga võidu nii BTCC-s kui ka Ulster Rallis. Järgnevas tabelis on teise generatsiooni jõuülekanded. Esimene kolmanda põlvkonna Supra valmis 1986. aastal. Nüüd läksid Supra ja Celica mudelid kumbki oma teed. Kui Celicale valiti veoskeemiks autoturul populaarseks saanud esivedu, siis Suprale jäeti konservatiivsem valik ehk tagavedu. Sarnaselt eelmise põlvkonnaga osales ka A70 Supra rallis. Kuni 1988 sõideti Supraga WRC-s kuni võeti kasutusele nelikveoline Celica ST165. Järgnevas tabelis on kolmanda generatsiooni jõuülekanded. Neljanda põlvkonna Supra tootmine algas ametlikult 1993. aastal. See põlvkond muutis Toyota Supra üheks automaailma legendiks ja seda autot on mitmel korral meelelahutusmaailmas esile tõstetud. Üks tuntuim näide on kultusfilm „Kiired ja vihased“. Lisaks muutis neljas põlvkond Supra mootori 2JZ üheks populaarsemaks, sest sellele sai kergesti lisada võimsusust juurde. Näiteks ühe Supra võimsus suudeti tõsta 1800 hobujõuni ehk umbes 1342 kilovatini. Võrdluseks oli 2006. aastal ilmunud tolle aja kiireimal ja võimsaimal sportautol Bugatti Veyronil 1000 hobujõudu ehk 746 kilovatti. 90ndate lõpuks hakkas sportkupeede müük langema ja 1998. aastal väljus Supra USA turgudelt. Jaapanis jätkus tootmine 2002. aastani. Järgnevas tabelis on neljanda generatsiooni jõuülekanded. Uusim, viies põlvkond on esimene Supra, mida toodetakse väljaspool Jaapanit; põhjuseks oli asjaolu, et see mudel valmis Toyota ja BMW koostöös. Disaini kujundas Toyota, aga mootor on tehtud BMW Z4 baasil. BMW-ga alustati koostööd, sest Toyota soovis Suprale I6-mootorit nagu eelmisel generatsioonil. Probleem oli selles, et kuna Toyota ise taolist mootorit enam ei tootnud, siis oli mõistlikum valida koostööpartner, kes sellist mootorit juba toodab. Järgnevas tabelis on viienda generatsiooni jõuülekanded. "The history of the Toyota Supra, as told by Toyota". "History of the Toyota Supra". Originaali arhiivikoopia seisuga 6. märts 2020. "Vechicles: Supra". Originaali arhiivikoopia seisuga 31. oktoober 2007. "Toyota Announces New Celica XX". "1988 Toyota Supra Turbo". "1995 Toyota Supra Turbo MK-IV "The Fast and the Furious"". "2006 Bugatti Veyron 16.4". "A brief history of the Toyota Supra". "Toyota Launches All-New Supra". "Toyota Explains Why The New Supra Is Powered By BMW". "2020 GR Supra".